Espaciu de nomes

N'informática, un espaciu de nomes ye un conxuntu de símbolos que s'usen pa organizar oxetos de distintes clases, de mou que pueda facese referencia a esos oxetos pol nome. En Java, un espaciu de nomes asegura que tolos identificadores que contién han de tener nomes únicos pa que puedan identificase con facilidá. Col envís d'alministrar l'espaciu de nomes, Java ufre'l mecanismu de crear paquetes Java. Hai exemplos destacaos como:

 los sistemes de ficheros son espacios de nomes qu'asinen nomes a los ficheros;
 dellos llinguaxes de programación organicen les variables y subrutines n'espacios de nomes;
 les redes d'ordenadores y los sistemes distribuíos asinen nomes a recursos como ordenadores, imprentadores, sitios web, ficheros (remotos), etc.

Los espacios de nomes de vezu tán estructuraos como xerarquíes pa permitir la reutilización de nomes en diferentes contestos. Como analoxía, pué considerase un sistema de nomes de persones onde cada persona tien un nome propiu, al igual qu'unos apellíos compartíos colos familiares. Si los nomes propios de los miembros de la familia son únicos sólo en cada familia, entós cada persona tendrá una identificación única pola combinación del nome propiu colos apellíos; sólo hai una Xana Naide, anque pué haber Xanes abondo. Nel espaciu de nomes de la familia Naide, sólo «Xana» ye abondo pa designar a esta persona ensin ambigüedá , mentanto que nel espaciu de nomes «global» de toles persones, precísase usar el nome completu.

De mou asemeyáu, los sistemes de ficheros xerárquicos organicen los ficheros en direutorios. Cada direutoriu ye un espaciu de nomes separáu, de manera que dambos direutorios «cartes» y «factures» pueden contener un ficheru «pa_xana».

En programación informática, los espacios de nomes empléguense de vezu col envís d'agrupar símbolos ya identificadores al rodiu d'una funcionalidá determinada y pa torgar choques de nomes ente múltiples identificadores que compartan el mesmu nome.

En redes, el Sistema de nomes de dominiu organiza los sitios web (y otros recursos) n'espacios de nomes xerárquicos.

 Conflictos de nome 
Los nomes de los elementos tán definíos pol desendolcador. Dacuando, esto produz un conflictu al tentar entemecer documentos XML dende diferentes aplicaciones XML.

Esti XML lleva informacion d'una tabla HTML («table», n'inglés):<table>
 <tr>
 <td>Mazanes</td>
 <td>Naranxes</td>
 </tr>
</table>Esti XML lleva información d'una mesa (que n'inglés tamién ye «table»):<table>
 <name>African Coffee Table</name>
 <width>80</width>
 <length>120</length>
</table>

Si estos fragmentos XML s'entemecieran, habría un conflictu de nomes. Dambos contienen un elementu <table>, pero los elementos tienen distintu conteníu y significáu.

Un analizador XML nun sabrá como xestionar estes diferencies.

 Solución con un prefixu 
Los conflictos de nomes en XML pueden evitase fácilmente usando un prefixu de nome.

El siguiente XML estrema ente la información sobro la tabla HTML ya'l mueble usando los prefixos «h» y «f» nel xml/xml_namespaces.asp del principiu<h:table>
 <h:tr>
 <h:td>Mazanes</h:td>
 <h:td>Naranxes</h:td>
 </h:tr>
</h:table>

<f:table>
 <f:name>African Coffee Table</f:name>
 <f:width>80</f:width>
 <f:length>120</f:length>
</f:table>

 Referencies 

 Enllaces esternos 

Categoría:Informática